Versünnep Versmondó Verseny

Magas színvonalhoz ragaszkodó, igényességre törekvő alkotóműhely a 2011-ben alakult Spirit Színház.

A magyarországi színházi szcénában is különleges repertoárral rendelkező, professzionális körülmények között, neves hazai színészekkel és alkotókkal dolgozó magánszínház.

Egyéniséget tükröző, nagyon alaposan felállított repertoárral, a színház rövid története ellenére több ősbemutató létrehozásával is büszkélkedhet. Olyan kamaraszínházi, intim teret igénylő előadásokat tartunk műsoron, amelyek nemcsak értéket közvetítenek ( természetesen) hanem a mélyebb rétegeket keresve az emberek lelkéhez törnek utat. Súlyos emberi sorsok, drámák, a hibáinknak mutatott ironikus tükör éppúgy előadásaink része, mint a szerelem, a komédia vagy épp a zene.

Bemutatunk életrajzi ihletettségű műveket, olyan művészek, magyar közéleti emberek portréját rajzolva meg, akiknek sorsa iránymutató, elgondolkodtató, építő és követendő.

A Spirit Színház több műfaji kategória mentén halad szisztematikusan:

Komoly hangsúlyt fektetünk a magyar klasszikus irodalom és kortárs színházi művekre. A magyar irodalom kiemelkedő szerzőinek műveiből készült adaptációk - SZABÓ MAGDA, MÜLLER PÉTER, SZEPES MÁRIA, MÁRAI SÁNDOR, FALUDY GYÖRGY folyamatosan műsoron vannak.

Fontos vállalásunk, hogy a fiatalokat becsábítsuk a színházba, ezzel alkalmat teremtve nekik, hogy a művészeten keresztül gyarapodjanak, fejlődjenek.  
A Spirit Színház küldetésének tekinti fiatal magyar, kortárs szerzők felfedezését a színház számára és integrálását a művészeti életbe a fiatalok

Repertoárunk gerincét e művekből készült színpadi adaptációk adják.

A Spirit Színház igyekszik eljutni a nemzetközi közönséghez is, hogy a kultúrát házhoz vigye, élményt adjon és szórakoztasson.

A kis szereplőlétszámmal, kevés helyigénnyel rendelkező, kifejezetten „ jól utaztatható” előadásaink bárki számára elérhetők ország illetve világszerte.

Fontos vállalás, hogy a még soha sehol nem látott darabok és a filmes adaptációk kerüljenek repertoárba.

( Őslakó, Mennyit érünk, Closer, Örökké szabadon, Papírvirágok, Mengele bőröndje, Szeretetkönyv, a Waws, Chatszoba...)

*Az Európai Unió*

2019. januárjában Art for Europe címmel 3 napos rendezvénysorozatnak adott otthont a Spirit Színház. Nemzetközi kulturális eszmecsere és találkozó színhelye lettünk, ahol beszélgetéseket, eszmecseréket és előadásokat tartottunk a kreatívitásról, nyitottságról, sokszínűségről.

A nemzetközi, román, szlovák, német társulatokon előadásain kívül, fontos szerepet kapott a gyermekjog és Európa helyzete. Közös nyelv a művészet volt.

*Külföld*

2014-ben a Spanyol románc című beavató komolyzene könnyedén estünk, Kutik Rezső gitárművész előadásában sikerrel szerepelt a Buenos Aires-i magyar napok keretében Argentínában, ahol a művész-tanár kurzust is tartott a helyi művészeti egyetemen.

Godspell című előadásunk 7 előadásra kapott meghívást Kassára, a Thália Divadlo Színházba.

Máraira hangolva: Szepes Mária és Faludy c. estünk 2017-ben Buenos Airesben vendégszerepelt.

A romániai Giurgiuban A Jövőre veled ugyanitt 2. című darabunkat játszottuk nagy sikerrel.

*Társadalmi párbeszéd*

Előadásainkban az emberi kapcsolatokra, a probléma megoldásainak eszközeire, az önismeret fontosságára fókuszálunk.

Sikeres vállalkozás,ha a döntésvállalások következményeiről, esetmegoldásokról kezdeményezünk beszélgetést a nézőinkkel együtt.

Fontos feladatunk, hogy a társadalmi párbeszéd kezdeményezéseire rávilágítsunk.

Előadásain nagy része tabutémákat döntöget, égető, sajnos mindennapi, családi, szociális és kapcsolati gondokat feszegető darabokat vonultatunk fel.

*Társadalmi Felelősségvállalás*

A színház fennállása óta folyamatosan (Színház a családon belüli erőszak ellen) kampányol a családok, egyének problémáira, függőségi, kiszolgáltatott élethelyzetekre való reflektálási kötelességre, és tevékeny szerepvállalásra. Az említett kampányon belül az előadások után interaktív keretek között, meghívott szakértők közreműködésével vitatjuk meg a látottakat és a megoldás lehetőségeit. Az előttünk álló évben a drogprevenció, a családok széthullása a (téma). Az elmagányosodás, a kiúttalanság  
Új kamaraszínpadunkon az előadásokat beszélgetés követi a tárgykörben, aktivistákkal, akik a problémát a megfelelő fórumra felterjeszthetik.

*Fesztivál, vendégjáték*

*Vidék- Főváros közelítése*

A színház a felsorolt bemutatókkal és a repertoáron való tartással folyamatosan keresi a kapcsolatokat budapesti és vidéki játszóhelyszínekkel, magyarországi és külföldi fesztiválokkal. A Spirit Színház nagy sikerrel szerepelt a Budapesti Nyári Fesztivál és a Szarvasi Teátrum Fesztiválon is. Kiváló alkalom volt a megmérettetésre.

2019 nyarán a neves Kapolcsi Fesztiválra kaptunk megtisztelő felkérést, Dorian Gray című darabunkkal debütálunk.

Szintén, ez év nyarán a Csermely Fesztivál vendége lesz a Spirit Színház, három előadásunkat visszük.

**2019 őszén megrendezzük az első SPIRIT MONODRÁMA FESZTIVÁL-t, melyen vidéki társulatok előadásainak biztosítunk bemutatkozási lehetőséget.**

*Versünnep*

A Spirit Színház, bármely megkeresésre nyitott, ahol népszerűsítheti a magyar kultúrát, irodalmat.

Ilyen például a Versünnep, melyet nagy sikerrel rendezünk meg minden évben.

A Versünnep Alapítvánnyal közösen olyan versmondó verseny ez, melyet általános és középiskolák mellett, felnőttek figyelmébe is ajánlunk.

A cél, hogy aki lehetőség hiányában nem tudja megmutatni versek iránti vonzalmát és szeretetét, itt nálunk a Spirit Színházban megteheti. Nevezni magyar költők verseivel lehet.

Workshop felkészítő tanárok részére

A Versünnep Alapítvány workshopot (továbbképzés) is hirdet felkészítő tanárok részére. A szakmai felkészítés színművészek vezetésével történik.

Mindazon tanárok, felkészítők jelentkezését várjuk, akik tanítványaikat vers- és prózamondó versenyekre trenírozzák, nyitottak a szakmai fejlesztés új lehetőségeire, a versválasztással kapcsolatos tendenciákra, a felnövekvő generáció motiválásának forradalmi eszközeire. Fontosnak tartjuk, hogy drámapedagógusokkal együttműködve a művészeten keresztül segítsünk bizonyos, nehezebben kezelhető problémákkal küzdő fiatalok nevelésében. Bemutatjuk a Kövek című darabot, melyet középiskolák figyelmébe ajánlunk.

**Pályázati felhívás fiatal, alkotni vágyó művészek számára!**

Színpadot keresel az előadásod bemutatásához? Kell egy hely, ahol minden adott, csak Te hiányzol? A Spirit Színház megnyitja Kamaratermének ajtajait az alkotni vágyó fiatalok előtt!

A Színház új játszóhellyel bővül, így a már ismert színházi tér mellett egy új, 45 fő befogadására képes kamaraterem várja a "színházcsinálókat"! A 2-3 személyes darabok, monodrámák és kis csapattal dolgozó előadások tökéletes helyszíne lehet a színház új játszóhelye.

Ha az előadásodhoz már csak a hely és az infrastruktúra hiányzik, nem habozz, vedd fel velünk a kapcsolatot! A színház vezetősége sok szeretettel várja a befogadható előadásokat, legyen szó bármilyen témáról!

"KELL EGY HELY!"- mi segítünk, hogy a tervek valósággá váljanak.

# Mindenki megvan?

Nagy érdeklődés mellett indult el Dr. ANGSTER Mária sorozata, melyben színházunk előadásain keresztül elemzi a családi illetve a párkapcsolati mintázatokat. Mivel az előadás játékosan és illusztratív módon interaktív, színházunk úgy döntött, hogy 2019. márciusától a sorozatot a színház épületében található SPIRIT KÖZPONT nagytermében folytatja.

**A jövő művészi képzése, lehetőség biztosítása**

Nagy figyelmet fordítunk a következő, végzős generáció integrálására. A kaposvári és a budapesti egyetemek hallgatói szerepelnek előadásainkban (Karamazov fivérek, Teljes napfogyatkozás, valamint magyarországi bemutatók).

**Társulatszervezés**

Állandó vendégeink: Hegyi Barbara, Igó Éva, Gulyás Dénes mellett folyamatos munkát és méltó feladatokat biztosítunk alkotóként Kolti Helga, Juhász Róza, Kertész Péter, Szabó Éva, Papadimitriu Athina, Trokán Anna, Tenki Dalma, Voith Ági, Tóth Sándor, Gubík Ági, Nagyváradi Erzsébet és több, mint 30 művész számára.  
Fiatal rendezőként a Nemzeti Színház tagja Nagy Márk és a budapesti Színház-és Filmművészeti Egyetem végzőse Fehér András csatlakozik.

BEMUTATÓINK / TERVEK 2019-ben:

Loleh Bellon: A csütörtöki hölgyek  
Jerome Bixby: Az őslakó (The Man from Earth) – magyarországi bemutató  
**Márai Sándor: Eszter hagyatéka  
Dosztojevszkij: Karamazov fivérek**Enrico Luttmann: Örökké…szabadon…- magyarországi bemutató  
**Tom Nycos- Stefano Nantsou: Kövek – drámapedagógiai foglalkozással  
Sherman Alexie: Már nem lakom ott – drámapedagógiai foglalkozással**Misima Jukio: Madame de Sade  
**Székely Csaba: Öröm és boldogság –magyarországi bemutató  
Sütő András: Advent a Hargitán  
Fejes Endre: Jó estét nyár, jó estét szerelem  
Balázs Béla: A kékszakállú herceg vára  
Thomas Mann: Halál Velencében**

REPERTOÁRDARABOK:  
Szabó Magda: Agyigó – egy nő sorsa a XXI. században  
Szabó Magda: Az ajtó  
Lorca: Bernarda Alba háza  
Oscar Wilde: Dorian Gray  
Peter Shaffer: Equus

Marsha Norman: Jó’ccakát, anya!  
Terence McNelly: Maria Callas mesterkurzusa  
Thomas Mann: Mario és a varázsló  
Gyurkovics Tamás: Mengele bőröndje  
Neil Simon: Ölelj át!

Marquez: Száz év magány